Valoviikkojen loppuhuipennus hiihtolomaviikolla – Satakertaiseksi suurennettu valograffiti heijastetaan Monitoimitalo 13 seinään

Petteri Mäkinen

Miltä näyttää valograffiti tamperelaisen maamerkin seinillä satakertaisena suurennoksena? Entä miten sellaisen voisi valmistaa itse? Kaikkeen tähän antaa vastauksen Tampereella perjantaina 1. maaliskuuta kello 19–20 Monitoimitalo 13 järjestettävä talvinen tapahtuma osana #äläjäädy-viikkoa.

Vuoden 2018 ja alkuvuodesta 2019 Pirkanmaata on kiertänyt #VALO#GRAFFITI -hanke, jonka puitteissa nuorilla on ollut mahdollisuus tutustua video mapping -tekniikkaan ja valo- ja graffititaiteeseen. Nuoret ovat päässeet työpajoissa suunnittelemaan omia valograffitejaan, joista nyt luotu installaatio valaisee Tampereen Nuorisopalveluiden käyttämän Monitoimitalo 13 julkisivun näyttäväksi, eläväksi taideteokseksi.

Teoksen paljastuminen huipentaa Tampereen Valoviikot.

Samaisessa tapahtumassa kaikilla on mahdollisuus kokeilla oman valograffitin tekemistä piirtopadeilla sekä nähdä kuinka oma teos herää eloon. Lisäksi tarjolla on muuta mukavaa ohjelmaa.

Tapahtumaa ovat mukana tekemässä Tampereen Nuorisopalvelut, Tampereen kaupunki sekä Tampereen Valoviikot. Tekniikan ja valoinstallaation toteuttava #VALO#GRAFFITI -hankkeen

t2+r -taidekollektiivi on saanut tukea Pirkanmaan Kulttuurirahastolta.